دوسری مشہور جھیل تال بگھیل ہے۔یہ صوبہ اترپردیش کے بڑے ویٹ لینڈ میں شمار ہوتی ہے۔یہ جھیل پیاگپور کے قریب واقع ہے۔اس کے علاوہ چتوڑ تال بھی مشہور جھیل ہے۔بہرائچ میں سرجو اور گھاگھرا دو بڑی ندیاں ہے۔سرجو ندی بہت ٹیڑی ندی ہے اس کابہاؤ بہت تیز ہے۔برسات کے دنوں میں اس میں سیلاب ہمیشہ آتا ہے۔ابن بطوطہ نے اس کا ذکر کرے ہوئے اپنے سفرنامہ میں لکھا ہے کہ بہرائچ ایک خوبصورت شہر دریائے سرجو کے کنارے واقع ہے سرجو ایک بڑا دریا ہے جو اکثر اپنے کنارے گراتا رہتا ہے۔گھاگھرا ندی ضلع کی سرحد کا کام کرتی ہے۔گھاگھرا ضلع کے اندر نہیں بلکہ سرحد سے ہو تی ہوئی نکل جاتی ہے۔یہ ندی بہرائچ اور لکھیم پور کی سرحد سے شروع ہوتی ہے اور سیتاپور اور بارہ بنکی ہوتے ہوئے یہ گوندہ ضلع میں جاتی ہے ۔
Entity: بہرائچ — Type: /location/city, /location